Nyheden om at danskerne er kommet nordmændene til undsætning med smør er nået helt til Italien.

4000 pakker gratis smør kom med Oslobåden natten til fredag den 9. december, og den norske smørhjælp vakte en del opmærksomhed herhjemme. Men nu er den opmærksomhed altså også nået til de italienske medier. På den italienske tv-kanal Rai-TV kan man se, hvordan smørhylden i den norske køledisk er tom, men hjælpen er på vej fra både Go' Morgen Danmark og Karl Christian Lunden fra Slagter Winther, som hjalp med at fragte smør til nordmændene. Du kan se det italienske tv-indslag her .